
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 95
                                                              din 28 aprilie 2022
privind modificarea unui contract de închiriere 

 având ca obiect terenul aferent construcției – locuință/apartament
Consiliul Local al Municipiului Sighişoara, întrunit în ședință ordinară,
               
Luând act de proiectul de hotărâre, înregistrat cu nr. 12.014/07.04.2022 şi la Consiliul Local Sighișoara cu nr. 13.495/20.04.2022, de referatul de aprobare, înregistrat cu nr. 12.017/07.04.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;


Dat fiind contractul de închiriere nr. 115/2019, așa cum a fost modificat și completat prin actul adițional nr. 1/2019, încheiat între Municipiul Sighișoara și doamna Ibășfălean Aurelia, având ca obiect terenul în suprafață totală de 41 mp., cu destinația de teren curte, aferent apartamentului înscris în C.F. nr. 50543 Sighișoara, nr. C.F. vechi 7800, cu nr. top. 510/2, situat în Municipiul Sighișoara, str. Justiției (1 Mai), nr. 8;

Având în vedere cererea înregistrată la Municipiul Sighişoara cu nr. 11.192/01.04.2022, formulată de doamna Ibășfălean Aurelia, cu referire la modificarea contractului de închiriere antemenționat, în sensul suplimentării suprafeței de teren aferentă locuinței, de la 41 mp., la 80 mp., conform C.F. nr. 50543 Sighișoara;

Având în vedere înscrierile din Cartea Funciară nr. 50543 Sighișoara, nr. C.F. vechi 7800, cu nr. top. 510/2, conform cărora cota de teren atribuită apartamentului, situat în Municipiul Sighișoara, str. Justiției (1 Mai), nr. 8, este de 80 mp., considerent pentru care se impune modificarea contractului de închiriere nr. 115/2019, așa cum a fost modificat și completat prin actul adițional nr. 1/2019, în sensul suplimentării suprafeței de teren închiriat, de la 41 mp., la 80 mp., categoria de folosință a acestuia fiind curți – construcții, dar și în sensul modificării unor clauze contractuale referitoare la modalitatea de plată și la calculul majorărilor de întârziere;

Având în vedere că imobilul de natură teren, mai sus menționat, este situat în intravilanul Municipiului Sighișoara – domeniul privat;   

Având în vedere prevederile Hotărârii Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara;

Având în vedere că, prin modificarea contractului de închiriere, nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere că, prin modificarea contractului de închiriere se aduc venituri suplimentare la bugetul local;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 12.016/07.04.2022, prin care se propune modificarea contractului de închiriere amintit;
Având în vedere avizele favorabile ale tuturor comisiilor pe domenii de specialitate;

În temeiul art. 129 alin. (2) lit. „c”, alin. (6) lit. „b”, alin. (14), art. 139 alin (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. (1) Se aprobă modificarea contractului de închiriere nr. 115/2019, așa cum a fost modificat și completat prin actul adițional nr. 1/2019, având ca obiect terenul în suprafață de 41 mp., cu destinația de teren curte, aferent apartamentului înscris în C.F. nr. 50543 Sighișoara, nr. C.F. vechi 7800, cu nr. top. 510/2, situat în Municipiul Sighișoara, str. Justiției (1 Mai), nr. 8, în sensul suplimentării suprafeței de teren închiriate cu 39 mp., respectiv de la 41 mp., la 80 mp., categoria de folosință a terenului fiind curți – construcții, conform înscrierilor din cartea funciară antemenționată.
(2) Începând cu data de 01.05.2022, chiria va fi de 88,34 lei/an, respectiv de 1,1042 lei/mp./an, stabilită prin contract și va fi indexată cu indicele de inflaţie anual. 

(3) Se aprobă modificarea art. 7 din Capitolul IV. PREȚUL ȘI MODALITĂȚI DE PLATĂ, prevederi care se vor impune posibilităților actuale de plată, care va avea următorul cuprins:

,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), anual, cu termenul scadent la 31.03. a anului în curs, începând cu data încheierii contractului.ˮ

(4) Se aprobă modificarea art. 15 din Capitolul VIII. RĂSPUNDEREA CONTRACTUALĂ, ținând cont de prevederile Legii nr. 227/2015 privind Codul Fiscal, cu modificările și completările ulterioare și ale Legii nr. 207/2015 privind Codul de procedură fiscală, cu modificările și completările ulterioare, care va avea următorul cuprins:
,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sens.ˮ

(5) Modificările contractului de închiriere se vor face prin act adițional.

(6) Restul clauzelor contractuale din contractul de închiriere nr. 115/2019, așa cum a fost modificat și completat prin actul adițional nr. 1/2019, își mențin valabilitatea între Municipiul Sighișoara și doamna Ibășfălean Aurelia.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Duma Felix - Lucian                    
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcţia Arhitect Șef;

  2 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. doamna Ibășfălean Aurelia.
13 ex.  
B.A. 
